|  |  |
| --- | --- |
| **LÆRERVEJLEDNING** | |
| **Titel på undervisningselementet:** 3.1.3. O-løb - med genbrugsmaterialer | |
| **Tema:** Genbrugsmaterialer | **Anbefalet varighed i timer**: 5 timer |
| **Introduktion:** Lærlingen planlægger og udfører sit eget O-løb med det formål at lokalisere ’genbrugstegl’ i sit nærmiljø f.eks. i den lokale byggevareforhandler, genbrugsstation, genbrugsforhandler. I materialet er der udført en liste over teglprodukter, som skal forsøges lokaliseres.  O-løbet giver lærlingen en forståelse af, hvor genbrugstegl kan findes, og hvilke mængder der er tilgængelige. Denne viden kan lærlingen inddrage i senere planlægning af opgaver, hvor der skal benyttes teglprodukter. | |
| **Forberedelse:**  Læreren skal inden undervisningen have orienteret sig om mulige steder for lokalisering af genbrugstegl. Det betyder ikke at læreren allerede skal have taget kontakt til steder, det er lærlingens ansvar, men læreren skal have et overblik over mulige steder for at kunne hjælpe lærlingene, hvis de ikke selv kan lokalisere genbrugstegl. | |
| **Læringsmål:**  Lærlingen kan genkende forskellige typer af teglprodukter  Lærlingen kan genkende forskellige kvaliteter  Lærlingen kan lokalisere genbrugstegl i sit nærområde  Lærlingen kan afgøre om det er muligt at skaffe genbrugstegl til et stykke arbejde, i sit nærområde | |
| **Indhold og formål:**  Liste over teglmaterialer, som skal lokaliseres i lokalområdet  Idéer til, hvor lærlingen kan lokalisere materialerne  Liste af viden, som lærlingen skal forsøge at indhente for hvert materiale  Formålet med indholdet er, at lærlingen skal tilegne sig markedskendskab til genbrugstegl. | |
| **Forslag til undervisningsplan:**   * Oplæg fra læreren (15 min)   1: Læreren præsenterer lærlingene for opgaven ved at gennemgå undersiden på hjemmesiden, hvor opgaven står beskrevet.  2: Læreren opdeler klassen i små grupper (3-4 personer)   * Gruppearbejde (4 timer)   1: Grupperne brainstormer på mulighederne for at finde de typer genbrugstegl, som listen foreskriver  2: Grupperne undersøger mulighederne nærmere (research)  3: Grupperne kontakter lokale aktører for genbrugstegl  4: Grupperne udfører O-løbet og indsamler information   * Opsamling i plenum (45 min)   1: Hver kategori fra listen over teglprodukter gennemgås og grupperne præsenterer deres lokation af teglproduktet og de indsamlede informationer  2: Opsamling på læringsudbytte og erfaringer med de lokale aktører  3: Spørgsmål? | |
| **Differentiering:** Deltagerens egen evne til at opfatte og reflektere over indholdet i opgaverne giver mulighed for at give mere eller mindre avancerede bidrag til vidensdelingen. Med hvert bidrag får deltageren direkte feedback fra læreren, idet læreren hjælper til med at præcisere svarene på de enkelte spørgsmål, inden bidraget skrives på tavlen. | |
| **Feedback og Evaluering:** Evaluering af lærlingenes læringsudbytte sker ved opsamlingen i plenum, hvor hver gruppe præsentere de informationer de har indsamlet. Her har læreren mulighed for gennem dialog at for indsigt i lærlingenes læringsudbytte og samtidig få feedback fra lærlingene. | |